এ টি এম আজহারুল ইসলাম : ২৮ অক্টোবরের ঘটনার মধ্যে ইসলামী আন্দোলনের কর্মীদের জন্য অনেক কিছু শিক্ষণীয় রয়েছে। ইসলামী আন্দোলনের কর্মীরা আল্লাহর দ্বীনের আন্দোলনের সৈনিক। তারা আল্লাহর সন্তুষ্টির জন্য যে কোন ত্যাগ স্বীকারে প্রস্তুত থাকে। তারা অন্যায়ের কাছে মাথা নত করে না। যারা আল্লাহর পথে তার দ্বীনের জন্য শহীদ হন তারাই সৌভাগ্যবান। মুসলমানেরা বিশ্বাস করে থাকে যে, জীবন-মৃত্যুর ফায়সালা আল্লাহর পক্ষ থেকেই হয়। আল্লাহ যাদের শহীদ হিসেবে কবুল করেন তাদের জীবন সার্থক। ইসলামী আন্দোলনের কর্মীদের সবাইকে আল্লাহর পথে শহীদ হওয়ার জন্য মানসিকভাবে প্রস্তুত থাকা উচিত। তাদের অন্তরে দুনিয়ায় নিজেদের প্রতিষ্ঠা করার বাসনার চাইতে আল্লাহর দ্বীনকে বিজয়ী করার বাসনা সর্বদাই পোষণ করতে হবে এবং এ জন্য মানসিকভাবে তৈরি থাকতে হবে।